Адаман зуда йича, АллахӀа аьлла цаьрга: «ХӀай Адам! Охьахаа хьо а, хьан зуда а ялсамана, даа шайн ма-тов, шайна луъучехь, амма герга ма гӀуолаш оцу диттана, нийсо ца лелорчех ца хилархьама». Иблиса Ӏехийра Адам а, Хьава а, элира: «Шун Эло хьарам дина и дитт, шух маликаш ца хилийта я цӀан а лийр доцуш ца хилийта». Адама а, Хьавас а кхаьллира оцу диттан стоьмаш, цул тӀаьхьа «…ерзина евлира церан бехкен меттигаш, уьш тӀелето буьйлабелира ялсаманан гӀаш». Адама а, цуьнан зудчо а къа латийначул тӀехьа, АллахӀа аьлла цаьрга: «Аса хьарам ца дира шуна и дитт, ца элира иблис шун дуй хууш мостагӀа ду?». Майрий, зудий дохко бевлира шеш динчун, жоп делира: «Тхан Эла! Оха тхайна зулам дина, нагахь Ахьа геч ца дахь, къинхетам ца бахь, тхо иэшначех хир ду-кха». АллахӀа жоп делира: «Охьадисса! Цхьадерш шух мостагӀий бу кхечарна. Шуна дуьнен тӀехь хан яккха меттиг ю цхьаьна хенан».